Kiblat Ke Syurga

Kiblat Ke Syurga ialah sebuah siri drama televisyen Malaysia 2024 terbitan Le Mediator Studio Sdn. Bhd dengan kerjasama Dream At Work Sdn. Bhd yang diarahkan oleh Ezrie Gazali. Drama ini dibintangi oleh Iedil Dzuhrie Alaudin, Azira Shafinaz, Lisa Surihani dan Syarul Ezani. Siri drama ini memulakan tayangan di Astro Ria pada 5 hingga 27 Jun 2024 menggantikan Bercakap Dengan Jun.

Sinopsis
Tidak semua cinta itu indah isinya. Tapi bagaimana pula dengan cinta yang membawa manusia ke syurga?

Begitulah kisahnya berkaitan perkahwinan Nina dan Fakhri di mana pasangan itu bahagia dengan pandangan liberal mereka. Akan tetapi segalanya berubah apabila Nina mendapat hidayah untuk berhijrah ke arah lebih baik. 

Dalam usaha mendalami agama Islam, Nina mula menghadiri kelas-kelas agama dan bertemu dengan Hadi yang mempunyai keperibadian berbeza daripada Fakhri. Hadi terkenal dengan ceramahnya berkaitan rumah tangga dan keluarga.

Disebabkan itu, Nina menghadiri ceramah Hadi dan meminta nasihatnya dalam usaha menjadi seorang muslim yang lebih baik. Dari situ Nina secara tidak sengaja mempunyai perasaan terhadap Hadi dan menyembunyikan status perkahwinannya dari pendakwah itu. 

Dalam pada itu, Hadi juga terpalit dengan permasalahan percintaan di mana dirinya tersekat dalam perkahwinan yang diatur bersama seorang wanita yang juga penceramah agama, Khadijah. Akan tetapi, Hadi juga dalam diam mempunyai perasaan terhadap Nina. 

Sedar akan rumah tangganya yang sedang bergolak, Fakhri mengambil keputusan untuk mempelajari agama demi isterinya walaupun sukar. Fakhri bagaimanapun secara tidak sengaja meminta nasihat daripada Hadi tanpa mengetahui bahawa isterinya juga meminta nasihat daripada orang yang sama. 

Kesemua mereka berada di jalan ke syurga tetapi ia penuh dengan cabaran dan rintangan. Bagaimanakah pengakhirannya?

Pelakon

Pelakon Utama
 Iedil Dzuhrie Alaudin sebagai Fakhri
 Azira Shafinaz sebagai Nina
 Lisa Surihani sebagai Khadijah
 Syarul Ezani sebagai Hadi

Pelakon Pembantu
 Sean Lee sebagai Sean
 Natasha Elyzza sebagai Alya
 Raja Azmi sebagai mama
 Shah Kimin sebagai Kimin
 Rasya Dean sebagai Dian
 Margaret Gan sebagai Nenek Rahmah
 Nisa Rissa sebagai Dr. Kamariah

Penampilan Khas
 Dato Ahmad Tarmimi Siregar sebagai Suami Mak Cik Buta
 Fadilah Mansor sebagai Mak Cik Buta
 Zarul Husin (Podcast "Borak Dalam Galley")
 CK Faizal (Podcast "Borak Dalam Galley")
 Farah Rani
 Megat Sharizal

 Pautan luar